Cuneiform Tablet Photo Landsberger X (PLbg X)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-šùr-DU₁₀ DUMU ki-i-ki KIŠIB sú-in-SIG₅ DUMU a-šùr-i-mì-tí KIŠIB lá-qé-ep DUMU šu-IŠTAR KIŠIB a-šùr-ma-lik DUMU a-ḫu-wa-qar a-na 4 {TÚG}ku-ta-ni ša bé-ú-lá-tí-šu ša a-šùr-ma-lik DUMU a-ḫu-wa-qar a-na EN.LÍL-ba-ni DUMU a-šùr-ma-lik DUMU.MÍ a-šùr-ma-lik ù me-er-e a-šùr-ma-lik ú-lá i-tù-wa-ar TÚG.ḪI.A-tí-šu ša-bu a-na ra-bi-ṣú-tim ša a-šùr-ma-lik DUMU a-ḫu-wa-qar ša DUMU.MÍ a-šùr-ma-lik me-er-ú a-šùr-ma-lik ù ša ki-ma a-šùr-ma-lik ù ša ki-ma {d}EN.LÍL-ba-ni e-gu₅-ru-ni-šu-ni a-na kà-ni-iš iš-pu-ru-ni-šu-ni KÙ.BABBAR ig-ri-šu ú-kúl-tù-šu ga-mar-šu ša iš-tù a-lim{ki} a-dí kà-ni-iš ša iš-tù kà-ni-iš a-dí a-lim{ki} ša-bu a-na mì-ma šu-um-šu a-na me-er-e a-šùr-ma-lik DUMU.MÍ a-šùr-ma-lik ù ša ki-ma {d}EN.LÍL-ba-ni ú-lá i-tù-wa-ar